Zhantas/Cleaned-Uzbek_Wikipedia huggingface dataset:
Ivor Weitzer

Ivor Weitzer (1988-yil 24-mayda tugʻilgan) — xorvatiyalik futbolchi, Xorvatiya Ikkinchi ligasining „Opatiya“ jamoasida oʻynaydi.

 Futbolchilik faoliyati 
Weitzer Rijeka shahrida tugʻilgan. Ivor birinchi professional mavsumida u 2006/2007-yilgi mavsumda Prva HNL ligasida „Rijeka“ jamoasi safida bitta oʻyinda maydongga tushgan. Keyinchalik „Orijent“, „Pomorac“, „Shiroki Brijeg“ va „Istra 1961“ klublarida oʻynagan. U 2011/2012-yilgi mavsumda Druga HNL ligasida „Pomorac“ jamoasining eng yaxshi toʻpurari boʻlgan. 2012-yilda u yana Riyekaga koʻchib oʻtdi va u yerda bir mavsum oʻtkazdi. Weitzer 2017-yilgi mavsumni Oʻzbekiston Superligasi vakili „Buxoro“ jamoasi tarkibida toʻp tepdi. Buxoro klubi tarkibida bir mavsum davomida 19 ta oʻyinda 4 ta gol muallifiga aylandi.

Statistikasi 
MavsumJamoaLigaLigaKubokUEFAUmumiyOʻyinGolOʻyinGolOʻyinGolOʻyinGol2006-07HNK Rijeka1. HNL100000102007-08Orijent Rijeka3. HNL (West)262--2622008-0930920-3292009-10Pomorac Kostrena2. HNL25843-29112010-11Široki BrijegPremier League13000311612010-11Istra 19611. HNL31--312011-12Pomorac Kostrena2. HNL261410-27142012-13HNK Rijeka1. HNL21310-2232013-14Malavan F. C.Pro League70--702013-14NK Zadar1. HNL145--1452014-1519321-2142014-15Pécsi MFCNemzeti Bajnokság I120--1202015-16NK Lučko2. HNL120--1202015-16Panelefsiniakos F. C.Football League101--1012016-17Vllaznia ShkodërSuperliga11032-1422017FK BuxoroSuper League194--1942017-18Sloboda TuzlaPremier League4000-402018-19Orijent 19193. HNL (West)3016--3016Umumiy faoliyat309561363132563Last Update: 2 June 2019.

 

 

 Ivor Weitzer
 Ivor Weitzer Worldfootball saytida
 Ivor Weitzer Soccerway.com saytida

Turkum:Yashayotgan insonlar
Turkum:Alifbo boʻyicha futbolchilar
Turkum:Xorvatiyalik erkak futbolchilar
Turkum:Buxoro klubi futbolchilari
Turkum:HNK Rijeka futbolchilari
Turkum:HNK Orijent futbolchilari
Turkum:NK Pomorac 1921 futbolchilari
Turkum:NK Široki Brijeg futbolchilari
Turkum:NK Istra 1961 futbolchilari
Turkum:Malavan F.C. futbolchilari
Turkum:NK Zadar futbolchilari
Turkum:Pécsi MFC futbolchilari
Turkum:NK Lučko futbolchilari
Turkum:Panelefsiniakos F.C. futbolchilari
Turkum:KF Vllaznia futbolchilari
Turkum:FK Sloboda Tuzla futbolchilari
Turkum:Al-Arabi SC (BAA) futbolchilari
Turkum:NK Opatija futbolchilari
Turkum:Erbil SC futbolchilari
Turkum:Xorvatiya futbol ligasi futbolchilari
Turkum:Xorvatiya Birinchi ligasi futbolchilari
Turkum:Xorvatiya Ikkinchi ligasi futbolchilari
Turkum:Bosniya va Gersegovina Premyer-ligasi futbolchilari
Turkum:Eron Pro ligasi futbolchilari
Turkum:Nemzeti Bajnokság I futbolchilari
Turkum:Kategoria e Parë futbolchilari
Turkum:BAA Birinchi ligasi futbolchilari
Turkum:Oʻzbekiston Superligasi futbolchilari
Turkum:Xorvatiyalik muhojir erkak futbolchilar
Turkum:Oʻzbekistondagi muhojir erkak futbolchilar
Turkum:Bosniya va Gersegovinadagi muhojir erkak futbolchilar
Turkum:Erondagi muhojir erkak futbolchilar
Turkum:Vengriyadagi muhojir erkak futbolchilar
Turkum:Gretsiyadagi muhojir erkak futbolchilar
Turkum:Albaniyadagi muhojir erkak futbolchilar
Turkum:Birlashgan Arab Amirliklaridagi muhojir erkak futbolchilar
Turkum:Iroqdagi muhojir erkak futbolchilar
Qosimbek Qavchin

Qosimbek Qavchin — temuriy Umarshayx Mirzoga, oʻlimidan soʻngra oʻgʻli Boburga xizmat qilgan amaldor beklardan biri. Boburnoma asarida uning ismi koʻp satrlarda hurmat bilan tilga olingan. Xususan:

Shayboniyxon qoʻl ostiga boʻlgan Kosonsoyni Qosimbek Qavchin ozod etgan. Bobur Mirzoning eng sodiq beklaridan biriga aylangan bu shaxsga keyinchalik valiahd shahzoda Humoyunni tarbiyasi topshiriladi. Bunday shaxslarga „Bek atka“ degan nom berilgan. 

Qosimbek Qavchin shaxsi, shuningdek, mashhur Yulduzli tunlar asarida ham tarixiy qahramon sifatida eslab oʻtiladi.

Turkum:Temuriylarga xizmat qilgan sarkardalar
Turkum:1522-yilda vafot etganlar
Mengshi 917

Mengshi 917 — Xitoyning Dongfeng kompaniyasi tomonidan ishlab chiqariluvchi avtomobil.

 Galereya 

 

Turkum:Avtomobillar
Turkum:Xitoy avtomobillari
Hoshim Sulton

Hoshim Sulton (tugʻilgan yili: nomaʼlum, vafoti: 1583; Axsikent shahri) — kelib chiqishi Shayboniylar sulolasidan boʻlgan sultonlardan biri. Abdullaxon II tomonidan Axsikent hokimi etib tayinlangan. Hoshim Sulton 1578-yili Margʻilon hamda Andijon hokimlari boʻlgan Mahdiy Sulton, Abdulgʻafur Sulton va Moʻmin Sultonlar bilan birga Abdullaxon hokimiyatiga qarshi isyon koʻtaradi. Isyondan xabar topgan Abdullaxon II Doʻstim Sultonni boshqa sultonlarga bosh qilgan holda katta qoʻshin joʻnatgan. Isyon bostirilib, Mahdiy Sulton va Abdulgʻafur Sulton oʻldirilgan. Keyinchalik qoʻlga olingan Hoshim Sulton Axsikent shahrida qatl etilgan va boshi Abdullaxonga joʻnatilgan.

Turkum:1583-yilda vafot etganlar
Turkum:Shayboniylar
Boʻri odam

„Boʻri odam“ (qadimgi yunon tilida λυκάνθρωπος lukánthrōpos, odam boʻri) ilk bor yunon keyinchalik yevropa xalq og'zaki ijodida tez-tez namoyon boʻladigan inson koʻrinishidan qisman yoki butunlay boʻriga aylana oladigan kuchli shakl almashtiruvchilardan biri. Boʻri odamlar qanday yaralgani haqida turlicha afsonalar mavjud lekin ular orasida Likaon va Zevs orasidagi mojaro eng mashhurlaridan hisoblanadi. Afsonalarga koʻra: Pelagusning oʻgʻli Likaon maʼbudlardan nafratlangan va ularni keraksiz jonzotlar deb hisoblagan. Kunlarning birida u oliy xudo Zevsni oʻz qasriga kechki ovqatga taklif qilgan, Zevs kelganida esa uni tahqirlab ovqat oʻrnida oʻldirib qoʻl-oyoqlari pishirilgan oʻspirinni olib kelishgan. Bunday holatga chidab turolmagan Zevs Likaon va uning oilasini tunlari gʻazabi qoʻzib har qanday kimsani oʻldirishga tayyor boʻladigan qisman boʻrilarga oʻxshaydigan mahluqlarga aylantirib qoʻygan.alt=Zevs va Likaon|thumb|Jahli chiqqan Zevs Likaonni boʻri odamga aylantirib qoʻydi.alt=Boʻri-odam|thumb|1941-yil, noyabr, uvillayotgan boʻri-odam surati|253x253px

Ammo bu afsonalarga qaramasdan folklor 15-16-asrlarda butun Yevropa boʻylab tarqaldi va nasroniy folklorlariga aralashib ketdi. 17-asrga kelib boʻri-odam yoki likantrop vas-vasasi Yevropani qamrab oldi va cherkovlar jodugarlikda ayblanganlarni endi boʻri-odam deb ham ayblay boshlashgandi. 18-asrga kelib Yevropa cherkovlari gʻayritabiiy jonzotlarni asosan uch turga: „jodugarlar“, „boʻri-odamlar“ va „vampirlar“ga boʻlgandi ammo asr oxiriga kelib bunday jonzotlar shunchaki bolalar ertagiga aylanib qoldi.
 Kino sanoatida boʻri-odam atamasi 
Kino sanoati rivojlangani sari, Gollivud rejisyorlari turli yevropa xalqlarining folklorlaridan ilhomlanib undagi jonzotlarni filmlarga odabtatsiya qilishni boshlab yuborishgan. Asl afsonadan farqli ravishda filmlarda vampirlar va boʻrilar bir-birlariga yaqin jonzotlar hisoblanishadi. Bu bogʻliqlik haqida ham afsona bor boʻlib unda: Inadu ismli jodugar qasos sifatida oʻz qishloqdoshlarini quyosh va oyning qullariga aylantirib qoʻygan. Yaʼni quyoshning qullari vampirlar boʻlib ular ochiq quyoshda kulga aylanib ketardi. Oyning qullari esa boʻri-odamlar boʻlib ular toʻlin oyda nazoratni butkul yoʻqotib vahshiy mahluqqa aylanardi va boʻri-odam qancha koʻp begunohlarni oʻldirsa u oʻz insoniyligidan shunchalar tez ajralardi. (Bu hikoya The Vampire Diaries seriali uchun Maxsus yaratilgan)

Turkum:Mifologik maxluqotlar
Muhammad Rahmon

Muhammad Rahmon (1949-yil 18-noyabr Qashqadaryo viloyati, Kitob tumani, Ovlat qishlogʻda tavallud topgan) – oʻzbek adabiyotining isteʼdodli shoiri.

 Tarjimai holi 
Muhammad Rahmon 1949-yil 18-noyabr kuni Qashqadaryo viloyati, Kitob tumanining Palandara qishloq kengashi, Ovlat qishlogʻida dunyoga keldi. Ota-onadan oʻn yoshida yetim qolgan Muhammad Rahmon mehribonlik uyida tarbiyalandi. Keyinchalik Kitob tumanidan bir guruh bolalar Termiz shahriga yuborilib, Surxondaryo viloyatida taʼlim-tarbiya oladi. Bolalar uyidagi oʻsmir Muhammad Rahmonning isteʼdodini erta payqagan shoir Tesha Saydali uni oʻz tarbiyasiga oldi. Yuqori sinfga oʻtgan Muhammad Rahmon Tesha Saydaliyevning tavsiyasi bilan „Surxondaryo haqiqati“ viloyat gazetasida adabiy xodim boʻlib oʻz faoliyatini yurita boshladi. Uni turli maqola, sheʼr, lavhalari elga mashhur qildi.

 Faoliyati 
Shoir Muhammad Rahmonning „Bolalik“ deb nomlangan dastlabki sheʼri oʻn ikki yoshida „Gulxan“ jurnalida nashr etildi. ToshDU (hozirgi Oʻzbekiston Milliy Universiteti)ning jurnalistika fakultetida tahsil oldi (1967—1972). „Choʻlpon“ nashriyotida muharrir va boʻlim mudiri lavozimlarida oʻz faoliyatini olib bordi (1972—1980). 1980-yildan umrining soʻnggigacha masʼul vazifalarda xizmat qilgan.

 Ijodi 
Shoirning „Muvozanat“, „Yashil daryo“"Muhammad Rahmon „Yashil daryo“ (1979) kitobidan sheʼrlar. | Xurshid Davron kutubxonasi" https://kh-davron.uz/kutubxona/uzbek/muhammad-rahmon-yashil-daryo-1979-kitobidan-sherlar.html, „Yuragimning dasxati“, „Ijobat“, „Asraganim, avaylaganim“ nomli sheʼriy toʻplamlari va bolalarga atalgan „Momoqaymoq“, „Yerga tushgan kamalak“, „Qanotli tushlar“ nomli majmualari nashr etildi. „Yoʻl koʻrayotgan odam“(2010-yil) saylanmasiga turli yillarda yozilgan sheʼrlari va „Adabiy nido“ dramatik dostoni jamlangan. U tarjimon sifatida rus shoiri K.ChukovskiyOʻzME. Birinchi jild. Toshkent, 2000-yil, fransuz kompazitori A. Bertonning sheʼrlarini, avstriyalik adiba Velskof-Genrixning „Tokay Ito“ romanini ona tilimizga oʻgirib tarjima qildi. Isteʼdodli shoir Muhammad Rahmon 2010-yilda vafot etdi.

 

Turkum:Oʻzbekistonlik shoirlar
Nosir Mirzo

Nosir Mirzo (1487—1512) — temuriy hukmdor Umarshayx Mirzoning kenja oʻgʻli, Bobur Mirzoning ukasi, shuningdek, Kosonsoy hokimi. Nosir Mirzo Umarshayx Mirzoning Umid Ogʻocha ismli rafiqasidan tugʻilgan farzandi boʻlib, unga Vays Logʻariy ismli kishi bek atkalik qilgan. Umarshayx Mirzo oʻlgan vaqtda Nosir Mirzo Kosonsoyda boʻlgan. Shahzoda keyinchalik akasi ortidan Kobulga ketadi. Bobur Mirzo unga bir qancha viloyatlarni boshqarish ishlarini topshirgan. Nosir Mirzo akasining harbiy yurishlarida ham ishtirok etib kelgan. Xususan, Bangash va Bannu viloyatlarini boʻysundirishda ishtirok etgan. 1505-yilda Boburdan yuz oʻgirgan Nosir Mirzo Badaxshonga yoʻl oladi va badaxshonlik mahalliy beklar yordamida hokimiyatni oʻz qoʻliga oladi. Ikki yillik hukmronlikdan keyin Badaxshon mahalliy beklari boʻlgan Muborakshox va Muhammad Koʻrchi kabi beklarning isyoni yuz beradi. Boʻlib oʻtgan toʻqnashuvda Nosir Mirzo yengilib, yana akasining yoniga — Kobulga qaytadi. Bobur Mirzo tomonidan 1507-yilda amalga oshirgan Qandahor yurishida ishtirok etgan Nosir Mirzo u yerga hokim etib tayinlanadi. Muhammad Shayboniyxon Qandahorni qamal qilgan vaqtda Nosir Mirzo akasi Jahongir Mirzo yoniga qochib borgan. Bu vaqtga kelib Jahongir Mirzo vafot etadi va Bobur Mirzo uning oʻrniga Nosir Mirzoni hokim etib tayinlagan. 1511-yili yana Samarqand yurishi uchun ketgan Bobur Mirzo Nosir Mirzoni Kobulda qoldirib ketgan. Biroq janglarda yengilgan Bobur Hisor orqali Kobulga qaytib keladi. Kobulni yaxshi boshqargani uchun ukasiga minnatdorchilik bildirgan Bobur uni Gʻaznaga qaytib ketishi mumkinligini aytgan. Lekin Nosir Mirzo joʻnat ketishga ulgurmay vafot etgan.

 

Turkum:Temuriylar
Turkum:1512-yilda vafot etganlar
Turkum:Temuriylar sulolasi
Shakl almashtiruvchi

alt=Volganing baliqqa aylanishi|thumb|Volganing baliqqa aylanishi
alt=Yo'lbars-odam|thumb|420x420px|Yo'lbars-odam, Ian Wudvardning "Bo'ri-odam illyuziyasi" kitobidan tasvir.
Shakl almashtiruvchi yoki shakl almashtirish turli xalqlar an'analarida turlicha qaraladigan holat bo'lib, afsona va xalq og'zaki ijodida tez-tez ko'zga tashlanib turadi. Mifologiyada shaklni almashtirish - bu tabiatan g'ayritabiiy qobiliyat, ilohiy aralashuv, iblislarning manipulyatsiyasi, jodugarlik, sehr yoki avloddan avlodga o'tadigan gen natijasida o'z-o'zini jismonan o'zgartira olish qobiliyatidir. Shakl almashtirish tushunchasi totemizm va shamanizmning eng qadimgi shakllarida, shuningdek tarixning oltin i: "Gilgamesh" va "Iliada" kabi epik dostonlarda uchraydi. Zamonaviy kontsepsiyada esa bu tushuncha fantaziya, bolalar adabiyoti va ommaviy madaniyat vositasi bo'lib qolmoqda.
Uzun Hasan (bek)

Uzun Hasan (XV—XVI asrlar) — temuriy Umarshayx Mirzo hamda oʻgʻli Bobur Mirzo xizmatida boʻlgan amaldor va Axsi hokimi, kelib chiqishi barlos urugʻiga mansub beklardan biri. 

 Hayot yoʻli 
Samarqandga amalga oshirilgan dastlabki harbiy yurish oldidan Bobur Axsikent boshqaruvini Uzun Hasanga topshirib ketgan. Samarqand egallangan boʻlsa-da, shaharda boshlangan ocharchilik tufayli Bobur askarlari va xalq ogʻir ahvolda qolgan. Shunday sharoitda Bobur qoʻshini tarqab keta boshlaydi. Qochganlar orasida Ahmad Tanbal ham boʻlgan. Qochqinlar Axsi va Andijon shaharlari tomon borishadi. Bobur oʻz ustozi Xoja Qozini ularning ortidan yuborgan. Chunki Uzun Hasan Xoja Qoziga ixlosmand kishi edi. Bobur aslida qochqinlarni Samarqandga qaytarishda Uzun Hasandan yordam soʻragan yoki hech boʻlmasa ularni jazolanishini kutayotgan edi. Lekin bu buzgʻunchilikning ortida Uzun Hasan turgani tez orada oshkor boʻladi. Bu haqida Bobur Mirzo oʻzining Boburnoma asarida shunday maʼlumotlar keltirilgan:

Boburnomada aytilganidek, Ahmad Tanbal hamda Uzun Hasan oʻzaro til biriktirib, Andijon va Axsi taxtiga Jahongir Mirzoni oʻtqazish harakatiga tushgan. Shu maqsadda Uzun Hasan Axsidan Andijonga harbiy yurish boshlaydi. Bobur tomonidan Andijon hokimi etib tayinlangan Ali Doʻst Togʻoyi harbiy kuch va zaxira yetarli boʻlishiga qaramay, Uzun Hasan va Ahmad Tanbalga shaharni topshiradi. Bu xabar Boburga yetib borganidan keyin u Samarqand shahrini tashlab chiqadi va 240 nafar yigiti bilan avval Margʻilon shahriga kelib tushadi. Margʻilonda 2-3 kun turgach, Andijon shahri tomonga harakatlanadi. Boburning shaharga yaqinlashib qolganidan xabar topgan Ahmad Tanbal va Uzun Hasan qoʻshin yigʻa boshlaydi. Yuz bergan toʻqnashuvda Uzun Hasan magʻlubiyatga uchraydi va Andijon shahri tomon chekinadi. Lekin shahar darvozasi Uzun Hasan uchun ochilmaydi va shahar aholisi oʻzaro kelishib Bobur Mirzoga chopar joʻnatishadi. Noiloj qolgan Uzun Hasan Axsiga tomon chekinadi. Axsi shahri ham Bobur Mirzo tomonidan qamal qilinganidan keyin Uzun Hasan taslim boʻlishga majbur boʻladi. Oʻzaro kelishuvga koʻra Hisorga joʻnab ketgan Uzun Hasanni koʻplab bek va askarlari tashlab ketgan edi.

Turkum:Tarixiy shaxslar
Turkum:Temuriylarga xizmat qilgan sarkardalar
Turkum:Temuriylar davlati
Qatagʻon qurbonlari xotirasi muzeyi (Qarshi)

Qatagʻon qurbonlari xotirasi muzey — Qashqadaryo viloyati Qarshi shahrida joylashgan qatagʻon qurbonlarining xotirasiga bagʻishlangan muzey. Hozirda muzey Qarshi shahrining Eski shahar qismi, Odina parki, Odina masjidida joylashgan.

 Muzey tarixi 
Oʻzbekiston Respublikasi Prezidenti tashabbusi bilan, Oʻzbekiston Respublikasi Vazirlar Mahkаmasining 936-sonli qarori bilan oliy taʼlim muassasalari huzurida „Qatagʻon qurbonlаri xotirаsi“ muzeyi tаshkil etilishi belgilаndi. Shu munosabаt bilan Qаrshi davlаt universiteti tuzilmasidа 2018-yil 28-аvgust kuni Qarshi shahridagi Abu Ubаydа ibn al Jarroh ziyoratgohidа muzey tаshkil etildi. Ushbu muzeydа „Sovet davlаti qatаgʻon siyosаtining boshlаnishi (1926—1936)“, 1937—1938-yillаrdagi „Kаtta qirgʻin“ oqibatlari, „1940—1950-yillаrda Oʻzbekiston jаnubida amalga oshirilgan siyosiy qatagʻonlar“, „1980-yillardagi qatagʻonlar“ haqidа mаʼlumotlаr berilgan.

Oʻzbekiston Respublikasi Prezidentining 2020-yil 8-oktyabrdagi farmoyishiga muvofiq, 2021-yil Qatagʻon qurbonlari xotirasi muzeyi Odina masjidiga koʻchirildi va kengaytirildi.

Oʻzbekiston Respublikasi Prezidenti 2021-yil 11-oktyabr Qashqadaryo viloyatiga tashrifi mobaynida qatagʻon qurbonlari xotirasi muzeyini borib koʻrdi. Tashrif chogʻida chor Rossiyasi davrida qamoqxonaga aylantirilgan Odina masjidida tashkil etilayotgan muzey haqida shunday taʼkidlaydi:

2021-yil Qashqadaryo hokimi Qatagʻon qurbonlari xotirasi muzeyining kanalizasiya, ventilyasiya va ichimlik suv tаʼminotini yaxshilash uchun byujetdan 500 million soʻm mablagʻ ajratdi.

Muzey 11 ta boʻlim va 4 ta zаldan iborat boʻlib, ularda Turkiston oʻlkаsida olib borilgan mustаmlakаchilik siyosati va qаtаgʻonlarni аks ettiruvchi noyob tаrixiy fоtоsuratlar, xaritаlar, аshyolаr va boshqa mаnbalar aks ettirilgаn.

 Qatagʻon qurbonlari xotirasi muzeyining ekspozitsiyasining boʻlimlari: 
1-boʻlim: Oʻrta Osiyoning chor Rossiyasi tomonidan bosib olinishi va mahalliy xalqning unga qarshi kurashi;

2-boʻlim: Milliy uygʻonish harakati, uning namoyon boʻlishi va amaliy yoʻnalishlari;

3-boʻlim: Turkiston muxtoriyati hukumatining tugatilishi va sovet davlati qatagʻon siyosatining boshlanishi (1917—1924 yillar);

4-boʻlim: Sovet hokimiyatining kollektivlashtirish va „quloqlashtirish“ siyosati, uning fojiali oqibatlari (1930—1936 yillar);

5-boʻlim: 30-yillarning boshlaridagi siyosiy qatagʻonlar (1929—1936 yillar);

6-boʻlim: 1937—1938 yillardagi siyosiy qatagʻonlar;

7-boʻlim: 1940—1950 yillarda qatagʻon siyosat;

8- boʻlim: Qatagʻon jarayonining 1940—1950 yillarda  davom  ettirilishi;

9- boʻlim: 1980-yillarda Qashqadaryo viloyatidagi qatagʻonlar: „paxta ishi“ kampaniyasi;

10-boʻlim: Mustaqillik yillarida tarixiy adolatning tiklanishi qatagʻon qurbonlari xotirasining abadiylashtirilishi milliy qadriyatlarini  asrab avaylash va rivojlantirish yoʻlida amalga oshirilgan tarixiy ishlar (1991-yillardan keyingi davr);

11-boʻlim: Yangi Oʻzbekiston uchinchi-renessans sari.

 

Turkum:Oʻzbekistondagi muzeylar
Turkum:Qarshi
Turkum:Qashqadaryo
Chaqar masjidi (Qarshi)

Chaqar masjidi — Qashqadaryo viloyati Qarshi shahri Chaqar MFYda joylashgan meʼmoriy yodgorlik. Masjid Oʻzbekiston Respublikasi Prezidentining „Moddiy madaniy meros obyektlarini muhofaza qilish sohasidagi faoliyatni tubdan takomillashtirish chora-tadbirlari toʻgʻrisida“ 2018-yil 19-dekabrdagi PQ-4068-son qaroriga muvofiq Oʻzbekiston moddiy va madaniy merosining koʻchmas mulk obyektlari milliy roʻyxatiga kiritilgan — davlat muhofazasiga olingan.

 Tarixi 
Chaqar masjidi Qarshi shahrining Eski shahar qismida joylashgan boʻlib. Masjid XVIII asrda barpo etilgan boʻlib hozirgi kunda vayrona ahvolga kelib qolgan va Chaqar mahallasining homiyligida turadiRavshanov P. Qarshi tarixi. Toshkent: Yangi asr avlodi nashriyoti, 2006 — 502-bet.. Chaqar masjidi va Sharifboy madrasasi Vazirlar Mahkamasining 2019-yil 4-oktyabrdagi „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida“gi 846-sonli qarori bilan milliy roʻyxatga kiritilgan edi. Biroq Sharifboy madrasasi va Chaqar masjidida taʼmirlash va restavratsiya ishlari olib borilmaganligi sababli 2022-yil Ijtimoiy tarmoqlarda tanqidiy muhokamalarga sabab boʻldi. Unga koʻra madrasa ahvoli avariya holatiga kelib qolgandi.

 Meʼmorchiligi 
Masjidga ayvondan eshiklar orqali ichkariga kirilgan. Devorlari naqshsiz, ganj bilan suvalgan boʻlib mehrob qismida marmarga oʻyilgan naqshni koʻrish mumkin. Binoning asosiy oʻrta qismida o‘ymakor ustunlar shift yogʻochlarini koʻtarib turadi, tag himoya qismi marmardan qilingan. Masjidning tashqi qismi ayvon uslubida qurilgan, ustunlar ayvonlarni koʻtarib turadi. Masjid yogʻoch ustunlariga mahorat bilan gul tasvirlari, turli xil shakllari oʻyilgan. Bunday anʼanaviylikni Buxoro meʼmorchiligida ham koʻrish mumkin.

 Galeriya 

 

 

Turkum:Qarshi meʼmoriy yodgorliklari
Turkum:Qarshi masjidlari
Aʼzam Obid

Aʼzam Obid (1974) ​​— shoir, yozuvchi va tarjimon.

 Hayoti 
Aʼzam Obidov 1974-yilning 8-noyabrida Namangan shahrida tugʻilgan. Shahridagi 7-sonli maktabni oltin medal bilan tamomlaganidan soʻng, Namangan davlat universiteti va Toshkent davlat iqtisodiyot universitetida oʻqigan. Hozirda AQSh elchixonasida faoliyat yuritadi. Oilali, 3 nafar farzandi bor.

 Ijodi 
Aʼzam Obidov oʻzbek va ingliz tillarida ijod qiladi. Uning „Yoʻlimni poylaydi moʻjiza“ (oʻzbek va ingliz tillarida), „Muhabbat, oqaver tomirlarimda“ (N. Abdullayeva bilan hammualliflikda), „Sogʻintirib ketgum qadamlarimni“, „My name is Uzbekistan“ (oʻzbek va ingliz tillarida) kabi kitoblari nashrdan chiqqan. Ijodi dunyoning 25 tiliga tarjima qilingan. Sheʼrlari va tarjimalari kitob holida Buyuk Britaniya, Hindiston, Germaniya, Fransiya, AQShda chop etilgan.

 Tarjimalari 
Aʼzam Obidov bir qator oʻzbek ijodkorlarining ijodini ingliz tiliga tarjima qilgan. Jumladan, Alisher Navoiyning "Farhod va Shirin" dostonining inglizcha tarjimasi Turkiyada, gʻazallari tarjimasi AQShda chop etilgan. Shuningdek, Oʻzbekiston Respublikasi xalq yozuvchisi Erkin Aʼzamning romanlari, Salomat Vafo, Evril Turon kabi adiblar va Abdulhamid Choʻlpon, Usmon Nosir, Rauf Parfi, Jamol Kamol, Oʻroz Haydar, Bahrom Roʻzimuhammad, Baxtiniso Mahmudova kabi shoirlarning sheʼrlarini ingliz tiliga tarjima qilgan.

 Adabiy loyihalardagi ishtiroki 
Aʼzam Obidov xorijiy davlatlarda tashkil etilgan turli adabiy loyiha va festivallarda ishtirok etib keladi. Shuningdek, uning tashabbusi bilan Oʻzbekistonda ham xalqaro va mahalliy adabiy loyihalar tashkil etilgan. Jumladan, uning „Chet ellik shoir Oʻzbekistonda rezidensiyada“, „Metroda sheʼrxonlik“ kabi ijodiy dasturlarni amalga oshirgan.

 

Turkum:Namangan davlat universiteti bitiruvchilari
Turkum:Toshkent davlat iqtisodiyot universiteti bitiruvchilari
Turkum:Oʻzbekistonlik tarjimonlar
Turkum:Oʻzbekistonlik erkak shoirlar
Bagration koʻprigi

right|thumb|300x300px| Bagration koʻprigi
right|thumb|300x300px| Bagration koʻprigining tungi manzarasi
Bagration koʻprigi — Moskva daryosi ustida qurilgan Moskvadagi piyodalar koʻprigi. Koʻprik Tower 2000ni asosiy Moskva xalqaro biznes markazi bilan bogʻlaydi. Koʻprik 1997-yil sentyabr oyida Moskva tashkil etilganining 850 yilligini nishonlash uchun qurilgan. U Napoleon urushlari davrida jasorat koʻrsatgan general Pyotr Bagration sharafiga nomlangan.

 Tuzilishi 
Bagration koʻprigi uzunligi 214 metr va kengligi 16 metrni tashkil qiladi. U daryodan 14 metr balandlikda joylashgan. Bagration koʻprigi ikki darajadan iborat: pastki qismi travolatorlar bilan qoplangan toʻliq sirlangan galereya, yuqori qismi esa qisman sirlangan boʻlib, unda savdo arkadalari, shuningdek ochiq kuzatuv maydonchasi joylashgan. Koʻprikda isitish va havoni tozalash tizimlari, majburiy ventilyatsiya, lift va eskalatorlar oʻrnatilgan, yongʻin xavfsizligi tizimlari, signalizatsiya tizimi, boshqaruv xonasi ishlaydi.
 Ishlash tartibi 
 Vystavochnaya metro bekatining qabulxonasidan (soat 07:30 dan 24:00 gacha)
 Tower-2000 dan (07:30 dan 24:00 gacha)
 Krasnopresnenskaya qirgʻogʻidan (juft kunlarda: 05:25 dan 02:00 gacha, toq kunlarda: 05:35 dan 02:00 gacha).

 Yana qarang 

 Moskvadagi koʻpriklar roʻyxati

 

Turkum:Moskva-Siti
Leomar Rodriges

Leomar Fransisko Rodriges (1987-yil 12-iyunda tugʻilgan) yoki oddiygina Leomar – „Kaxias Futebol Clube“ jamoasida himoyachi sifatida oʻynaydigan assotsiatsiya futbolchisi.

 Futbolchilik faoliyati 
2009-yilning avgust oyida Leomar ijara asosida Oʻzbekiston Superligasi vakili „Bunyodkor“ jamoasiga oʻtib, braziliyalik João Viktor, Ratinyo va Rivaldo bilan birgalikda toʻp tepdi.

2012-yil avgust oyida Leomar Naval 1º de Mayo tomonidan 2012-13 mavsum uchun Penafielga ijaraga berildi.

2013-yilda u Botafogo SP ga oʻtdi. 2014-yilda u Arapongas safida oʻynagan.

 Yutuqlar 

 Bunyodkor

 Oʻzbekiston Superligasi chempioni (1): 2009

 Fortaleza

 Campeonato Searense (1): 2010

 

 

 

Turkum:Yashayotgan insonlar
Turkum:1986-yilda tugʻilganlar
Turkum:Braziliyalik erkak futbolchilar
Turkum:Erkak futbol himoyachilari
Turkum:Bunyodkor klubi futbolchilari
Turkum:Mogi Mirim EC futbolchilari
Turkum:Paulista FC futbolchilari
Turkum:Red Bull Brasil futbolchilari
Turkum:Fortaleza EC futbolchilari
Turkum:Naval 1º de Maio futbolchilari
Turkum:F.C. Penafiel futbolchilari
Turkum:Botafogo Futebol Clube (SP) futbolchilari
Turkum:Associação Desportiva Recreativa e Cultural Icasa futbolchilari
Turkum:EC Decrata futbolchilari
Turkum:Sociedade Esportiva e Recreativa Caxias do Sul futbolchilari
Turkum:Oʻzbekiston Superligasi futbolchilari
Turkum:Segunda Liga futbolchilari
Turkum:Braziliyalik muhojir erkak futbolchilar
Turkum:Oʻzbekistondagi muhojir erkak futbolchilar
Turkum:Portugaliyadagi muhojir erkak futbolchilar
Turkum:Oʻzbekistondagi braziliyalik muhojir sportchilar
Turkum:Alifbo boʻyicha sportchilar
Kamen Hadjiev

Kamen Galabov Hadjiev (; 1991-yil 22-sentyabrda tugʻilgan) – bolgariyalik professional futbolchi, hozirda „Xebar Pazardjik“ jamoasida himoyachi yoki yarim himoyachi sifatida oʻynaydi.

 Karyera 
Hojiyev Bolgariyaning Kochan shahrida tugʻilgan. Futbolchilik faoliyatini „Rodopa“ klubida boshlagan.

Hojiyev 2008-yilda faoliyatini rivojlantirish uchin Germaniyadagi Wattenscheid 09 akademiyasiga qoʻshilgan. 2008/2009-yilgi mavsumda U-19 terma jamoasida 18 ta oʻyinda maydonga tushib, 5 ta gol urgan. 2009-yilgi mavsumda „Shalke 04“ yoshlar akademiyasi tarkibiga qoʻshilgan.

2010-yil iyul oyida Hojiyev Pirin Gotse Delchev jamoasi bilan shartnoma imzolagan. 31-iyul kuni Botev Krivodol jamoasiga qarshi debyut oʻyinini oʻtkazgan. Hojiyev mavsum davomida ikkinchi divizionda 30 ta oʻyinda maydonga tushgan. 2010-yil 18-sentyabrda „Sportist Svoge“ jamoasiga qarshi oʻyinda (2:1) jamoasining yagona golini kiritgan. 2011-yilning dekabrida Hojiyev Minyor Pernik klubiga oʻtgan.

2017-yilning 1-iyunida Hojiyev Beroe bilan shartnoma imzolagan. 2022-yil 6-iyul kuni Toshkentning „Paxtakor“ klubi oʻzaro kelishuvga koʻra shartnoma bekor qilinganidan soʻng, Hojiyev klubni tark etganini eʼlon qilgan. 2022-yilning noyabrida u oʻz vataniga qaytib, Bolgariya yuqori ligasiga yangi koʻtarilgan Xebarga qoʻshilgan.

 Xalqaro 
Kamen birinchi marta 2018-yilning mart oyida Bosniya va Gersegovina va Qozogʻiston jamoalariga qarshi oʻrtoqlik oʻyinlari uchun Bolgariya milliy futbol jamoasiga chaqirilgan. Oʻyinlar davomida maydonga tushmagan va zahirada qolgan. Hadjiev 2019-yilning 14-oktyabrida Yevro-2020 saralash bosqichida Angliya jamoasiga qarshi oʻyinda debyut qilgan.

 Faoliyat statistikasi 

JamoaMavsumLigaMilliy kubokYevropaUmumiyOʻyinGolOʻyinGolOʻyinGolOʻyinGolRodopa Smolyan2006-071000—102007-080000—00Pirin Gotse Delchev2010-1130100—301Minyor Pernik2011-124000—402012-138031—111Jami1203100151Lokomotiv Sofia2013-1415140—1912014-1526030—290Jami4117000481VfB Oldenburg2015-1634600—346Fortuna Sittard2016-1732210—332Beroe2017-1827122—2932018-1919020—210Jami4614200503Puskás Akadémia2018-1915020—1702019-2028030—3102020-2160101080Jami4906010560Umumiy faoliyat241112131026314

 

 

 
 
 

Turkum:1991-yilda tugʻilganlar
Turkum:Yashayotgan insonlar
Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:Erkak futbol himoyachilari
Turkum:Bolgariyalik erkak futbolchilar
Turkum:Oʻzbekiston Superligasi futbolchilari
Turkum:Paxtakor jamoasi futbolchilari
Turkum:FC Rodopa Smolyan futbolchilari
Turkum:FC Pirin Gotse Delchev futbolchilari
Turkum:FC Minyor Pernik futbolchilari
Turkum:FC Lokomotiv 1929 Sofia futbolchilari
Turkum:VfB Oldenburg futbolchilari
Turkum:Fortuna Sittard futbolchilari
Turkum:PFC Beroe Stara Zagora futbolchilari
Turkum:Puskás Akadémia FC futbolchilari
Turkum:FC Hebar Pazardzhik futbolchilari
Turkum:FC Chernomorets 1919 Burgas futbolchilari
Turkum:Germaniyalik muhojir erkak futbolchilar
Turkum:Niderlandiyadagi muhojir erkak futbolchilar
Turkum:Oʻzbekistondagi muhojir erkak futbolchilar
Turkum:Vengriyadagi muhojir erkak futbolchilar
Oʻzbekistonda fohishalik

Oʻzbekistonda fohishalik noqonuniy , ammo Sovet Ittifoqi parchalanganidan keyin mamlakatda fohishalik kuchayib bordi. UNAIDS maʼlumotlariga koʻra, 2019-yilda mamlakatda 22 000 ga yaqin fohishalik bilan shugʻullanadiganlar mavjud. Ayollarning aksariyati qashshoqlik tufayli Oʻzbekistonda fohishalik bilan shugʻullangani qayd etilgan. 

Qonun bu borada samarasiz ishlaydi. Ayrim ichki ishlar xodimlari fohishalarni taʼqib etib, ulardan „jarima puli“ undiradilar. Baʼzida fohishalar qoʻlga tushmaslik uchun huquq-tartibot idoralari xodimlari uchun xabar yetkazuvchi „quloq“ sifatida ishlashadi. 

 OIVMamlakatda OIV muammosi bor, ammo haqiqiy vaziyat omma uchun nomaʼlum, chunki hukumat muammoni yashirish uchun bu boradagi statistik maʼlumotlarni notoʻgʻri tarzda eʼlon qilmoqda. Fohishalar ijtimoiy xavflilik nuqtai nazaridan eng xavfli insonlar guruhiga mansubdir va OIV infeksiyasining koʻpayishiga sababchi oʻlaroq ayblangan. 2024-yilda mamlakatda OIV bilan kasallangan 45 000 nafar shaxsning 30 foizini fohishalar tashkil etgan. 
Mijozlar odatda prezervativdan foydalanishni xohlashmaydi. UNAIDSning hisob-kitoblariga koʻra, pul evaziga koʻrsatiladigan fohishalik xizmati mobaynida 50% odamlar prezervativdan foydalanishadi. 2009-yilgi olib borilgan soʻrovlar natijasida, Rossiyaga koʻchib oʻtgan oʻzbek muhojirlarning 95%i fohishalar xizmatidan foydalangani maʼlum boʻldi. Baʼzan ularning jinsiy aloqasi himoya vositalarisiz amalga oshirilgan. Ularning ayrimlari OIV kasalligiga chalingan hamda vatanga qaytgandan soʻng oʻzbek fohishalariga ham yuqtirgan..

2016-yilgi hisob-kitoblariga koʻra, fohishalar orasida OIV tarqalishi darajasi 2,9%ni tashkil qiladi 

 Qoʻshmachilik 
Oʻzbekiston jinsiy zoʻravonlik, tajovuzga uchragan ayollar va bolalar uchun boshpana davlatdir. Oʻzbek ayollari va yosh bolalari Yaqin Sharq, Yevroosiyo va Osiyoda, shuningdek, mamlakat ichkarisida fohishaxonalar, klublar va turar-joylarda fohishalik savdosi qurboniga aylanmoqda. 

Jinoyat kodeksining 135-moddasi qoʻshmachilik, fohishalikni ham, majburiy mehnatni ham taqiqlab, 3 yildan 12 yilgacha ozodlikdan mahrum etish jazosi berilishini nazarda tutadi. Hukumatning xabar berishicha, 2016-yilda oʻrganib chiqilgan jinoyatlarning 250tasi jinsiy ekspluatatsiya bilan bogʻliq. 

AQSh Davlat departamentining Odam savdosi monitoringi va unga qarshi kurashish boshqarmasi Oʻzbekistonni " 2-darajali kuzatuv roʻyxati " davlati qatoriga qoʻydi. 

 Yana qarang 

 Sovet Ittifoqidagi fohishalik

 

Turkum:Oʻzbekiston jamiyati
Turkum:Osiyoda fohishalik
Turkum:Fohishalik
Turkum:Qo`shmachilik
Turkum:Jinsiy kasalliklar
Turkum:Oʻzbekistonda jinoyat
Sanibal Orahovac

Sanibal Orahovac (kirillcha: Sanibal Oraxovats; 1978-yil 12-dekabrda tugʻilgan) — chernogoriyalik sobiq professional futbolchi, hujumchi yoki hujumkor yarim himoyachi sifatida oʻynagan.

 Faoliyati 
Chernogoriya poytaxti Titogradda, hozirgi Podgoritsa shahrida tugʻilgan, u futbol oʻynashni mahalliy „Mladost Podgoritsa“ klubida boshlagan. Sanibal u yerda 1997-yilda asosiy jamoa aʼzosi boʻlgan va keyinchalik boshqa mahalliy, ammo 1999-yil ancha kuchli jamoalardan biri „Budućnost Podgorica“ klubga oʻtishdan oldin ikki mavsum davomida oʻynagan. U keyingi ikki mavsumda „Buduchnost“ klubida oʻynadi va 2001-yilda „Red Star Belgrad“ klubi tarkibiga oʻtdi va chet elga ketishdan oldin Serbiya klubida uch mavsum oʻtkazdi va 2004-yilning yozida Portugaliyaning „Vitoriya de Gimaras“ klubi bilan shartnoma imzoladi.

U 2004/2005-yilgi mavsumda „Vitoriya“ safida toʻp surdi va klub uchun bor-yoʻgʻi oltita ichki chempionat oʻyinida ishtirok etdi xolos. Sanibal 2005/2006-yilgi mavsumda Portugaliyada oʻynashni davom ettirdi va FC Penafiel jamoasi bilan shartnoma imzoladi va keyinchalik ichki ligada jami 19 ta oʻyin oʻtkazdi va ligada klub uchun bitta gol urdi. Penafiel oʻsha mavsumda Portugaliya birinchi divizionida eng yomon oʻrinni egallagan jamoa edi va 2006/2007-yilgi mavsumda ikkinchi divizion Liga de Honraga tushib ketdi.

Orahovac 2005/2006-yilgi mavsum oxirida Penafielni tark etdi va oʻsha paytdagi nemis jamoasi bilan ikki yillik shartnoma imzoladi. Bundesliga 2 jamoasi „Karlsruher SC“ klubi tarkibida 2006-yil 21-avgustda oʻz uyida Kayzerslautern FK jamoasiga qarshi kechgan oʻyinda oʻzining ligadagi debyutini oʻtkazdi. 2008-yil 31-yanvarda u Erzgebirge Aue klubiga oʻtdi. Bir necha oy oʻtgach, u „SV Wehen Wiesbaden“ga koʻchib oʻtdi. 2009-yil iyul oyida shartnomasi yakunlandi va 2009-yil 15-oktyabrda „FSV Frankfurt“ klubi bilan bir yillik shartnoma imzoladi. 2012-yilgi mavsumda Toshkentning „Paxtakor“ jamoasida toʻp surdi

 Yutuqlar 
Qizil yulduz Belgrad

 Serbiya va Chernogoriya birinchi ligasi : 2003/2004
 Serbiya va Chernogoriya kubogi : 2002, 2004

 

 

 
 German career stats — FuPa

Turkum:1978-yilda tugʻilganlar
Turkum:Yashayotgan insonlar
Turkum:Serbiya va Chernogoriylik erkak futbolchilar
Turkum:Chernogoriyalik erkak futbolchilari
Turkum:Oʻzbekistondagi chet ellik erkak futbolchilar
Turkum:Oʻzbekiston Superligasi futbolchilari
Turkum:Paxtakor jamoasi futbolchilari
Chaqchar

Chaqchar — Surxondaryo va Qashqadaryo viloyatlari oraligʻida joylashgan togʻ tizmasidir.
 Joylashuvi 
Chaqchar togʻ tizmasi Hisor togʻ tizmasining janubi-gʻarbiy qismida joylashgan. U gersin togʻ hosil boʻlishida burmalangan.
 Choʻqqisi 
Xuroson — Chaqchar togʻining eng baland choʻqqisi hisoblanib, balandligi 3749 metrga teng. Chaqcharga yaqin hududda joylashgan Boysuntogʻda oʻrtacha balandlik 3700 metr, Koʻhitangda esa 3100 metrni tashkil etadi.
 Geografiyasi 
Chaqchar togʻ tizmasi Surxondaryo tabiiy geografik okrugida jolashgan.
 Iqlimi 
Bu yerning iqlimi quruq subtropik boʻlib, togʻ choʻqqisiga koʻtarilgan sari iqlim oʻzgara boradi. Pastliklarda qish qisqa va iliq, togʻ choʻqqilarida esa birmuncha sovuq boʻlishi kuzatiladi.
 Yogʻin miqdori 
Hisor togʻining janubiy yonbagʻirlari, jumladan Chaqchar, Boysun, Sultontogʻ kabi tarmoqlarida yogʻin miqdori yillik 800-900 mm ni tashkil etadi. Bu yogʻinning asosiy ulushi qish va bahor oylariga toʻgʻri keladi. Kuz va yozda eng kam yogʻin holati qayd etilgan.
 Tuprogʻi 
Mazkur hududning dengiz sathidan 500 metr balandlikdagi qismlarida asosan och boʻz tuproq keng tarqalgan. Shuningdek shoʻrlashgan boʻz tuproq ham mavjud. 500 metrdan 1200 metrgacha boʻlgan baland qismlarida esa oddiy va toʻq tusli boʻz tuproq uchraydi. Eng baland choʻqqilarga yaqin yonbagʻirliklarda esa (1500-2500 metr) togʻ-jigarrang tuprogʻi keng tarqalgan.
 Oʻsimlik dunyosi 
Adirlarda asosan efemer oʻsimliklar, jumladan, shuvoq, qoʻziquloq va kavrak uchraydi. Butalardan: bodom, zirk kabilar oʻsadi.
2500 metrdan baland hududlarda yaylov mintaqasi joylashgan. Bu yerda subalp va alp oʻtloqlari mavjud.

 Hayvonot dunyosi 
Mazkur hududlarda tulki, boʻrsiq, togʻ takasi va boʻrilar keng tarqalgan.

Yana qarang
 Hisor tizmasi
 

Turkum:Surxondaryo togʻlari
Turkum:Surxondaryo viloyati
Turkum:Hisor tizmasi
Dmitriy Piskunov

link=Fayl:Soccerball_mark.svg|alt=Futbol|20x20px|FutbolDmitriy PiskunovTugʻilgan yili1962-yil(1962)Fuqaroligilink=Fayl:Flag_of_the_Soviet_Union.svg|alt=Flag SSSR|border|20x20px|SSSR bayrogʻi SSSRlink=Fayl:Flag_of_Kazakhstan.svg|alt=Flag Kazaxstana|border|20x20px|Qozogʻiston bayrogʻi QozogʻistonPozitsiyaYarim himoyachiJamoa faoliyati1980—1981link=Fayl:Flag_of_the_Soviet_Union.svg|alt=Flag SSSR|border|20x20px|SSSR bayrogʻi Uralets (Uralsk)59 (8)1982—1986link=Fayl:Flag_of_the_Soviet_Union.svg|alt=Flag SSSR|border|20x20px|SSSR bayrogʻi Jetisu119 (22)1987link=Fayl:Flag_of_the_Soviet_Union.svg|alt=Flag SSSR|border|20x20px|SSSR bayrogʻi Selnik10 (0)1988link=Fayl:Flag_of_the_Soviet_Union.svg|alt=Flag SSSR|border|20x20px|SSSR bayrogʻi Jetisu31 (3)1989link=Fayl:Flag_of_the_Soviet_Union.svg|alt=Flag SSSR|border|20x20px|SSSR bayrogʻi Jezkazganets11 (0)1989—1991link=Fayl:Flag_of_the_Soviet_Union.svg|alt=Flag SSSR|border|20x20px|SSSR bayrogʻi Jetisu46 (6)1991link=Fayl:Flag_of_the_Soviet_Union.svg|alt=Flag SSSR|border|20x20px|SSSR bayrogʻi Maroqand17 (1)1992—1994link=Fayl:Flag_of_Kazakhstan.svg|alt=Flag Kazaxstana|border|20x20px|Qozogʻiston bayrogʻi Jetisu17 (5)
Dmitriy Piskunov (1962-yilda tugʻilgan) — sovet va qozogʻistonlik futbolchi, hujumkor yarim himoyachi.

 Faoliyati 
Piskunov professional futbolda birinchi marta 1982-yilgi mavsumda Jetisu klubi tarkibida paydo boʻlgan. Besh mavsum davomida asosiy jamoada yarim himoyaning muhim oʻyinchisi edi. 1987-yilda S.Petushkov bilan birga 1-liga yoʻllanmasi uchun kurashgan Tselinnik jamoasiga oʻtdi, ammo Petushkov ham, Piskunov ham klubda uzoq qolmadi.

Keyingi mavsumni Piskunov yana Jetisuda oʻtkazdi. Jetisudan soʻng bir necha bor u boshqa klublarda ham toʻp surgan. 1991-yilgi mavsumda SSSR ikkinchi futbol ligasi chempionatining 9-(Markaziy Osiyo) zonasida Oʻzbekistonning „Maroqand“ Samarqand jamoasi tarkibida oʻynagan. Faoliyatining asosiy qismi Jetisuda oʻtdi. 1992—1993-yilgi mavsumlarda, allaqachon mustaqil Qozogʻiston chempionatida toʻp tepdi va bu uning faoliyatidagi oxirgi mavsumi edi.

 

 SSSR chempionatlari statistikasi „Jetysu“ FK veb-saytida Arxivnaya kopiya
 1992 yil statistikasi „Jetysu“ FK veb-saytida Arxivnaya kopiya
 1993 yil statistikasi „Jetysu“ FK veb-saytida Arxivnaya kopiya dagi nusxasi

Turkum:1962-yilda tugʻilganlar
Turkum:Yashayotgan insonlar
Turkum:Alifbo boʻyicha futbolchilar
Turkum:SSSR erkak futbolchilari
Turkum:Qozogʻistonlik erkak futbolchilar
Turkum:Dinamo Samarqand futbolchilari
Turkum:FC Akzhayik futbolchilari
Turkum:Jetisu klubi futbolchilari
Turkum:FC Jenis klubi futbolchilari
Turkum:Oʻzbekistondagi muhojir erkak futbolchilar
Geolog stadioni

Geolog stadioni — Qashqadaryo viloyati Qarshi shahri Geolog MFYda joylashgan koʻp maqsadli stadion boʻlib, hozirgi vaqtda ushbu stadiondan asosan futbol sporti oʻtkazilib kelinadi. Stadion PFC Sevinch futbol jamoasining uy stadioni hisoblanadi.

 Stadion tarixi 
Qarshi shahrida joylashgan „Geolog“ stadioni 1983-yil 1-mayda tashkil etilgan boʻlib, ushbu majmuoda erkaklar va ayollar fitnes zallari, suzish suv havzasi hamda sohil futboli (plyaj futboli) oʻynash uchun qumli maydon ham bor.

 Tavsifi 
„Sevinch“ ayollar futbol jamoasi Oʻzbekiston Oliy ligasidagi uy oʻyinlarini „Geolog“ stadionida oʻtqazadi. „Geolog“ stadioni 1983-yil 1-may sanasida ochilgan. Stadion oʻz bagʻriga 11.000 ming muhlisni sigʻdira oladi. Stadion oʻlchami 105 x 68 metrni tashkil etadi. „Geolog“ stadioni 1993-yil, 1995-yil, 2011-yillar qayta taʼmirdan oʻtqazilgan. 2020-yil 26-may „Sevinch“ ayollar futbol klubi mashgʻullotlar bazasida taʼmirlash ishlari olib borildi. Stadion chimi tabiiy. Manzil: Nasaf koʻchasi, 5-uy.

 Geolog stadioni 
   Adress    Nasaf koʻchasi, 5-uy.   Telefon  +998909982880   Foydalanishga topshirilgan vaqti1983-yil   Maydon oʻlchami105 x 68 metr   Tomoshabinlar sigʻimi11.000   Sektorlar soni   20   Mehmonlar sektori   5-sektor   Maydon qoplamasi   „Sportmaster“ (Daniya)   Yoritish moslamasi   1200 lyuks

 Musobaqalar 
Asosan Geolog stadionida Ayollar oʻrtasidagi Oʻzbekiston chempionati va kubok oʻyinlariga mezbonlik qiladi. 2015-yil 16—23-aprel kunlari ilk marotaba Oʻzbekiston superkubogi oʻyinlari oʻtazildi. Birinchi oʻyin 16-aprel kuni Bekobod shahrida oʻtqazildi va oʻyin 0:3 hisobida Sevinch foydasiga hal boʻldi. Ikkinchi oʻyin 23-aprelkuni Qarshi shahri Geolog stadionida oʻtqazildi va oʻyin 1:1 hisobida yakunlandi va gollarni 20 daqiqada Zebo Joʻraeva (Sevinch), 22-daqiqada Moxigul Ikromova (Metallurg W) kiritishdi. Ikki oʻyin natijasiga koʻra Sevinch „Metallurg W“ (Bekobod) jamoasini 4-1 hisobida magʻlub etib superkubok sohibi boʻldi.

 Yana qarang 

 Qarshi markaziy stadioni
 Gʻuzor stadioni
 Bahrom Vafoev nomli stadion

 

Turkum:Oʻzbekistondagi futbol stadionlari
Turkum:Stadionlar
Turkum:Qarshida sport

 

 Jahon stadionlarida stadion haqida maʼlumot
Registon (Qarshi)

Registon — Qarshi qal’asining markaziy maydoni hisoblangan. Hozirgi kunda joylashuvi Qarshi shahri Eski shahar qismi Odina bogʻiga toʻgʻri keladi. Registon sharqiy tarafdan Shermuhammad madrasasi, gʻarbiy tarafdan Odina masjidi, janubiy tarafdan Ali madrasasi, janubiy-sharqiy tarafdan Sardoba gumbazi qurshab turganPoyon Ravshanov. Qarshi tarixi, Yangi asr avlodi nashriyoti, Toshkent, 2006 — 589—590-betlar.

 Tarixi 
Amir Temur Qarshidа mustahkam qal’a va uning ichkarisida Odina jomeʼ masjidi, Chorsu tijorat majmuasi va Amir hаmmomi kаbi inshootlar qurdirib, Registon mаydoniga аsos solgan. XVI аsrda Abdullaxon II Registon mаydonida mаdrasa va sаrdoba bunyod ettirgаn. Shu bilаn Registon mаydoni shakllаnishi poyonigа yetgаn. Registon аtrofida Abdullаxon, Oliy, Shermuhammаd, Nur, Choriboy, Saidqulboy kabi mаdrasalаri shuningdek, Chorsu, Sаrdoba, Amir hаmmomi joylаshgan edi. Shoʻrolar davrida Qаrshidagi tarixiy obidаlar, shu jumlаdan, Registon mаydoni hаm yoʻq qilib yuborildi. Koʻplаb masjid va mаdrasаlar buzib tashlаndi.

 Tavsifi 
Qarshi registoni niqoyatda orasta tutiladigan, shimoli-gʻarbdan janubi-sharq sariga 70 m uzunlikda va 50 m kenglikda boʻlgan chiroyli maydon edi. Bir tekis tosh terib chiqilgan registonni mayda doʻkonchalar, ikkita karvonsaroy (shaharda ular soni 6 ta boʻlgan), bir necha madrasalar qurshab turgan. Registon maydoni markazida „qoʻsh“ (juftlik) meʼmorchilik majmualari, Odina masjidi va Abdullaxon madrasalari mahobat bilan turardi. Registonning gʻarbiy qutbida qad rostlagan Odina masjidi tashqi jihatdan bezatilmagan boʻlib, 50 x 40 metr kattalikdagi toʻgʻri burchakli shaklga ega edi. Burchak va oraliqlarga guldasta uslubida sayqal berilgan edi. Qadimshunos olimalarning eʼtiroficha, ichki hovliga olib kiruvchi eshiklarga tutash qurilgan tashqi qasr meʼmoriy jihatdan mumtozlik kasb etgan. Eshikdagi zulfin kattakon baliq shaklida yasalgan va kalit uchun oʻyiq joy qoldirilgan.

Misgarlik koʻchasidan Registon maydoniga chiqilganda Chorsuning baland gumbazi butun mahobati bilan koʻzga tashlanardi. Chorsuning qadimiy imorati balandligi 25 metrga yetardi, uning toʻrttala tarafida ochiq kirar joylar boʻlib, vaqtida ulardan boshlanuvchi toʻrt yoʻl toʻgʻridan-toʻgʻri qal’aning toʻrt darvozasiga eltardi. Keyingi asrlarda turli sabablarga koʻra Chorsu va darvozalarni bogʻlovchi yoʻllar avvalgi uygʻunligini bir qadar yoʻqotadi va qingʻir-qiyshiqroq tus oladi.

 
Poyon Ravshanov. Qarshi tarixi, Yangi asr avlodi nashriyoti, Toshkent, 2006 — 647 bet. ISBN 5-633-01899-0.

 

Turkum:Qarshi
Klassik markaziy kuch masalalarining aniq yechimlari

Klassik mexanikaning klassik markaziy kuch muammosida baʼzi potentsial energiya funktsiyalari trigonometrik funktsiyalar va elliptik funktsiyalar kabi taniqli funktsiyalar bilan ifodalanishi mumkin boʻlgan harakatlar yoki orbitalarni hosil qiladi. Ushbu maqolada ushbu funktsiyalar va orbitalar uchun tegishli yechimlar tasvirlangan.

Umumiy muammo
Mayli boʻlsin. Keyin uchun Binet tenglamasi deyarli har qanday markaziy kuch uchun raqamli hal qilish mumkin. Biroq, maʼlum funksiyalar nuqtai nazaridan faqat bir nechta kuchlar uchun formulalar paydo boʻladi. uchun yechim integral ustida ifodalanishi mumkin:

 

Agar ushbu integratsiyani maʼlum funksiyalar nuqtai nazaridan hal qilish mumkin boʻlsa, markaziy kuch muammosi „integral“ deb ataladi.

Agar kuch kuch qonuni boʻlsa, yaʼni agar , keyin aylana funktsiyalari va/yoki elliptik funksiyalar bilan ifodalanishi mumkin, agar 1, −2, −3 (aylana funksiyalari) va −7, −5, −4, 0, 3, 5, −3/2, −5/2, −1/3, −5/3 va −7/3 ga teng (elliptik funktsiyalar)Whittaker, pp. 80–95..

Agar kuch teskari kvadratik qonun va chiziqli hadning yigʻindisi boʻlsa, yaʼni agar , muammo Weierstrass elliptik funktsiyalari nuqtai nazaridan ham aniq hal qilinadiIzzo and Biscani.

 

 
 
 

Turkum:Fizika
Turkum:Mexanika
Erkin jism

Erkin jism atamasi odatda fiziklar va muhandislar tomonidan ishlatiladigan tasviriy qurilma boʻlgan erkin tana diagrammasi harakati bilan bogʻliq. Shu nuqtai nazardan, dinamik yoki statik tahlil qilish uchun boshqa jismlardan ajratib olingan jism „erkin“ deb ataladi. Obyekt majburlanmagan maʼnoda „erkin“ boʻlishi shart emas va u muvozanat holatida boʻlishi yoki boʻlmasligi mumkin; aksincha, u joyida oʻrnatilmagan va shuning uchun u boshdan kechirishi mumkin boʻlgan kuchlar va momentlarga javoban harakat qilish uchun „erkin“.

 Misol 

1-rasmda chap tomonda yashil, qizil va koʻk vidjetlar bir-birining ustiga qoʻyilgan va baʼzi sabablarga koʻra qizil tsilindr qiziqarli boʻladi. (Masalan, u duchor boʻlgan stressni hisoblash kerak boʻlishi mumkin.) Oʻng tomonda qizil silindr erkin tanaga aylandi. 2-rasmda qiziqish qizil tsilindrning faqat chap yarmiga siljigan va endi u oʻngdagi boʻsh tanadir. Misol „erkin tana“ atamasining kontekstga sezgirligini koʻrsatadi. Silindr erkin jismning bir qismi boʻlishi mumkin, u oʻz-oʻzidan erkin jism boʻlishi mumkin va u qismlardan iborat boʻlganligi sababli, bu qismlarning har biri oʻz-oʻzidan erkin tana boʻlishi mumkin.

Eʼtibor bering, 1 va 2-rasm hali erkin tana diagrammasi emas. Toʻldirilgan erkin jism diagrammasida erkin jism unga taʼsir qiluvchi kuchlar bilan koʻrsatilgan.
thumb| 1-rasm: Qizil silindr — „erkin“ tana, qiziqish tanasi.
thumb| 2-rasm: Endi silindrning chap yarmi „erkin“ tanadir.

 Erkin tushadigan jism 

Erkin jismni erkin tushadigan jismdan ham farqlash kerak. Nyuton fizikasida oxirgi atama boshqa barcha kuchlar nolga teng boʻlgan sof tortishish taʼsiriga tushadigan jismni anglatadi. Eynshteynning umumiy nisbiylik nazariyasida tortishish fazo -vaqt egriligiga aylanadi, erkin tushayotgan jism hech qanday kuchga boʻysunmaydi va geodeziya boʻylab harakatlanuvchi jismdir Here free fall is discussed in the context of inertial observers.. Ushbu maqola kontekstidagi erkin jism geodeziyaga ergashmasligi mumkin va har qanday tortishish va boshqa kuchlarga taʼsir qilishi mumkin.

 

Turkum:Mexanika
Turkum:Fizika
Jahongir Mirzo (temuriy)

Jahongir Mirzo (1485—1508) — temuriy hukmdorlaridan Umarshayx Mirzoning oʻgʻillaridan biri, Bobur Mirzoning ukasi, onasi Fotima Sulton boʻlgan.

 Hayot yoʻli 
Bobur Mirzoning Samarqandga qilgan yurishi davrida qochqin Ahmad Tanbal va Axsi hokimi Uzun Hasan oʻzaro til biriktirib isyon koʻtarganida Jahongir Mirzo hukmdor deb eʼlon qilingan. 1499-yilda Bobur Fargʻonadagi hokimiyatini qayta tiklaganidan keyin ham Ahmad Tanbal isyoni davom etadi. Harbiy kuchining ozligi tufayli Bobur Mirzo sulh tuzishga majbur boʻlgan. Bu sulhga koʻra, Sirdaryoning shimolidagi hududlar Jahongir Mirzo tasarrufida ekanligi tan olinadi. Fargʻona vodiysi Shayboniyxon tomonidan egallangandan keyin Jahongir Mirzo Bobur Mirzoga qoʻshilib Kobul tomonga yuradi. Lekin yoʻlda ajralib chiqib Xuroson tomonga ketadi. Bobur Kobul taxtiga oʻtirgach, Gʻazna shahrini Jahongir Mirzo ixtiyoriga topshirgan. Bobur Mirzo birinchi marta Hindiston yurishiga ketgan vaqtida fitnachilarning gapiga aldanmagan Jahongir Mirzo uning oʻrniga taxtga oʻtirish taklifini rad etgan. Bobur Mirzo oʻzining Boburnona asarida ukasining bu ishi bilan „…tugʻishganlikni bajo keltirgan“ligini aytgan.

Jahongir Mirzo, shuningdek, Boburning Hirot safarida ham ishtirok etgan. Safar davomida aka-uka temuriylar Husayn Boyqaroning taʼziyasida ishtirok etib, Hirot saroy ahli bilan ham uchrashgan.

 Vafoti 
Jahongir Mirzo 1508-yil Gʻazna shahrida vafot etgan. 

 

Turkum:Temuriylar
Turkum:1508-yilda vafot etganlar
Turkum:Temuriylar sulolasi
Ahmad Tanbal

Ahmad Tanbal (yoki Sulton Ahmad Tambal; 1504-yilda qatl etilgan) — Umarshayx Mirzo vafotidan keyin yosh Fargʻona hukmdori Boburning eng ishongan beklaridan biriga aylangan harbiy amaldor. Biroq keyinchalik Ahmad Tanbal hokimiyat uchun kurash boshlab Boburning asosiy dushmanlaridan biriga aylangan. Bobur oʻzining Boburnoma asarida Samarqand yurishi davridagi Ahmad Tanbal bilan bogʻliq xotiralarini shunday eslab oʻtadi:

Lekin Samarqand egallanganidan keyin shaharda yuz bergan ogʻir vaziyatda Ahmad Tanbal Boburni tashlab ketgan beklardan biri boʻlgan. Andijonga qaytgan Ahmad Tanbal Boburning ukasi Jahongir Mirzoni taxtga oʻtqazish uchun kurash olib boradi. Ahmad Tanbalning bundan koʻzlagan asosiy maqsadi shu orqali hokimiyatni qoʻl ostida toʻplash boʻlgan. Ahmad Tanbal shu maqsadda Uzun Hasan bilan oʻzaro hamkorlik qiladi. Samarqanddan ortga qaytgan Bobur Mirzoga yengilganidan keyin ham uzoq vaqt dushmanlik yoʻlini davom ettirgan. Xususan, Boburnoma asarida yana shunday maʼlumotlar berib oʻtiladi:

1501—1504-yillarda Bobur Mirzo Ahmad Tanbalga qarshi kurashlar olib boradi. Shayboniylarning harbiy yurishlari vaqtida Ahmad Tanbal Andijonda 1504-yili Shayboniyxon tomonidan qatl etilgan.

 

Turkum:Tarixiy shaxslar
Turkum:Temuriylarga xizmat qilgan sarkardalar